cyanic-selkie/wikianc huggingface dataset:
เซอร์ไวเวอร์ เดวิดปะทะโกไลแอท
และสำหรับรอบ 4 คนสุดท้าย ฤดูกาลนี้ยังคงใช้วิธีเดียวกับ เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ และ เซอร์ไวเวอร์ โกสต์ไอแลนด์ คือ ผู้ที่ชนะในการแข่งขันชิงสิทธิ์คุ้มกัน Final Four จะสามารถเลือกให้ผู้เข้าแข่งขันอีกหนึ่งคนเข้ารอบสุดท้ายได้ ส่วนที่เหลืออีกสองคนต้องทำการแข่งจุดไฟผู้ชนะจะได้เข้ารอบสุดท้ายส่วนคนแพ้จะถูกคัดออก
อิมมอร์ทัล (มวยปล้ำอาชีพ)
อิมมอร์ทัล (Immortal) เป็นกลุ่มนักมวยปล้ำสังกัดสมาคมโทเทิลนอนสต็อปแอคเชินเรสต์ลิง(TNA) โดยก่อตั้งเมื่อวันที่ 10 ตุลาคม ค.ศ. 2010 โดยเอาฉายาของฮัลค์ โฮแกน มาตั้งเป็นชื่อกลุ่ม
ตั้งแต่ปี 2012 ได้มีสมาชิกเหลือ 6 คน ได้แก่ สก็อตต์ สไตเนอร์ เป็นหัวหน้ากลุ่ม ,บูลลี เรย์ ,กันเนอร์ ,เคิร์ต แองเกิล ,ริก แฟลร์ และสก็อตต์ สไตเนอร์ จนกระทั่งได้แตกทีมไปในวันที่ 15 เมษายน ค.ศ. 2012
แฮปปีซัมเมอร์เวดดิง
แฮปปีซัมเมอร์เวดดิง (ハッピーサマーウェディング (Happii Samaa Wedingu)) เป็นเพลงซิงเกิลลำดับที่ 9 ของมอร์นิงมูซูเมะ วางจำหน่ายวันที่ 17 พฤษภาคม พ.ศ. 2543
สมาชิก
รุ่นที่ 1 รุ่นที่ 2 รุ่นที่ 3 รุ่นที่ 4  (ปรากฏตัวครั้งแรก)
วิโรจน์ ลักขณาอดิศร
วิโรจน์ ลักขณาอดิศร (เกิด 11 ธันวาคม พ.ศ. 2520) ชื่อเล่น โรจน์ เป็นนักการเมืองชาวไทย สมาชิกสภาผู้แทนราษฎรแบบบัญชีรายชื่อ สังกัดพรรคก้าวไกล เดิมสังกัดพรรคอนาคตใหม่ จากการเลือกตั้งทั่วไป พ.ศ. 2562
เดิมวิโรจน์เป็นวิศวกร จากนั้นจึงย้ายมาทำงานด้านการศึกษา และบริหารในองค์กรเอกชนเป็นเวลามากกว่า 16 ปี รวมถึงมีผลงานหนังสือหลายเล่ม ก่อนเปลี่ยนมาทำงานในด้านการเมือง โดยวิโรจน์เริ่มทำงานในฐานะสมาชิกพรรคอนาคตใหม่ เนื่องจากต้องการสนับสนุนอุดมการณ์ของพรรค โดยไม่ได้คาดหวังว่าจะได้รับเลือกให้เป็น ส.ส. แบบบัญชีรายชื่อ แต่เมื่อได้เข้าไปทำงานในสภาแล้ว เขากลายเป็นดาวรุ่งในสภาอย่างรวดเร็ว จากลีลาและเนื้อหาที่เขาใช้ในการอภิปราย
ต่อมาในปี พ.ศ. 2563 หลังพรรคอนาคตใหม่ถูกศาลรัฐธรรมนูญตัดสินยุบพรรค วิโรจน์ได้ย้ายตามอดีตสมาชิกพรรคส่วนใหญ่เข้าสังกัดพรรคก้าวไกล และดำรงตำแหน่งโฆษกพรรคคนแรก ต่อมาในปี พ.ศ. 2564 ได้รับรางวัล ‘บุคคลแห่งปี’ สาขาการเมือง จาก THAILAND ZOCIAL AWARDS 2021 และในปี พ.ศ. 2565 ลงสมัครรับเลือกตั้งเป็นผู้ว่าราชการกรุงเทพมหานคร แต่ไม่ได้รับการเลือกตั้ง
การทำงานในภาคเอกชน
ก่อนจะมาทำงานการเมือง วิโรจน์เคยทำงานด้านวิศกรรม และงานบริหารกับบริษัทเอกชนเกือบ 20 ปี โดยหลังเรียนจบจากคณะวิศวกรรมศาสตร์ จากจุฬาลงกรณ์มหาวิทยาลัย วิโรจน์ออกมาทำงานเป็นวิศวกรควบคุมคุณภาพกับบริษัท อีซูซุ มอเตอร์ (ประเทศไทย) จำกัด ในช่วงปี 2542 – 2544
วิโรจน์ตัดสินใจเรียนต่อปริญญาโทบริหารธุรกิจมหาบัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัยและไปเป็นเจ้าหน้าที่ที่ปรึกษา ด้านระบบบริหารคุณภาพและการบริหารจัดการ รวมถึงฝึกอบรมเกี่ยวกับการบริหารจัดการต่างๆ ให้บริษัท โนโว ควอลิตี้ (ประเทศไทย) จำกัด ภายใต้การกำกับของ สถาบันทรัพย์สินทางปัญญา แห่งจุฬาลงกรณ์มหาวิทยาลัย ในช่วงปี 2544 – 2546
ในช่วงปี 2549 – 2561 วิโรจน์ ยังเคยเป็นกรรมการวิชาการ ของโรงเรียนเพลินพัฒนา ซึ่งบริษัทซีเอ็ด และกลุ่มรักลูกได้เข้าไปบุกเบิกเรื่องการพัฒนาด้านวิชาการ
วิโรจน์ยังเคยเป็นทำเพจเฟซบุ๊ก ที่ชื่อว่า Education Facet ซึ่งเป็นเพจที่ให้ความรู้กับกลุ่มพ่อแม่ ผู้ปกครอง ครูอาจารย์ ในเนื้อหาที่เกี่ยวข้องกับพัฒนาศักยภาพการเรียนรู้ของเยาวชน โดยปัจจุบันมีผู้ติดตามมากกว่า 87,000 คน
งานการเมือง
วิโรจน์ ลักขณาอดิศร ทำงานกับพรรคอนาคตใหม่ ได้รับเลือกให้เป็น ส.ส. แบบบัญชีรายชื่อ และเขาได้กลายเป็นดาวรุ่งในสภาอย่างรวดเร็วจากเนื้อหา ลีลาการพูดฉะฉาน และเทคนิคในการนำเสนอที่เขาใช้ในการอภิปรายในสภา โดยชื่อเสียงของวิโรจน์โด่งดังอย่างมากหลังอภิปรายเกี่ยวกับยุทธการทางข้อมูลข่าวสาร (ไอโอ) ของกองทัพ นอกจากนี้ วิโรจน์ ยังได้รับความสนใจมากขึ้น ในฐานะที่เป็นนักการเมืองที่ใช้โซเชียลมีเดีย ในการสื่อสารพูดคุยกับประชาชนอย่างมีประสิทธิภาพและเป็นกันเอง
เสียงวิจารณ์
ปี 2562 วิโรจน์ ได้ทวีตข้อความเกี่ยวกับการทุจริต ‘หมอนยางประชารัฐ’ ส่งผลให้ร.อ.ธรรมนัส พรหมเผ่า รมช.เกษตรและสหกรณ์ แจ้งความวิโรจน์ในข้อหา มีส่วนร่วมในการกระทำผิดฐานหมิ่นประมาทด้วยการโฆษณา ตลอดจนดำเนินคดีทางแพ่งและอาญา แต่ได้ถอนแจ้งความในเวลาต่อมา
ในช่วงการระบาดทั่วของโควิด-19 ในประเทศไทย วิโรจน์วิพากษ์วิจารณ์การบริหารจัดการสถานการณ์การแพร่ระบาด ทำให้ ส.ส. ฝ่ายรัฐบาลตอบโต้เขาว่า เขาอภิปรายโดยไม่มีข้อมูลจริง นอกจากนี้ วิโรจน์ถูกกล่าวหาว่าพยายาม “ด้อยค่าวัคซีน” วัคซีนโคโรนาแวคของบริษัทซิโนแวค
ในกรณีการอภิปรายซักฟอกปมการจัดซื้อวัคซีนป้องกันโควิด เอื้อประโยชน์บริษัทสยามไบโอไซเอนซ์ และใช้กฎหมายอาญามาตรา 112 ปิดปากคนที่วิจารณ์เรื่องวัคซีน วิโรจน์ ยังถูกวิจารณ์ว่า เขาพาดพิงสถาบันพระมหากษัตริย์ สิระ เจนจาคะ อดีต ส.ส. พรรคพลังประชารัฐ ว่ากล่าวว่า “พ่อแม่ไม่สั่งสอน”
ในเดือนเมษายน 2564 วิโรจน์ถูกตั้งข้อสงสัยว่าใช้เส้นสายในการเข้ารับการฉีดวัคซีนโควิด-19 เป็นกลุ่มแรก ๆ หรือไม่ ซึ่งวิโรจน์ได้ชี้แจงว่า การฉีดวัคซีนเพื่อสร้างภูมิคุ้มกันหมู่เป็นความรับผิดชอบต่อสังคม “แต่หากรัฐบาลบริหารความเสี่ยงได้ดีกว่านี้ ประชาชนย่อมมีทางเลือกที่ดีกว่านี้ โดยไม่ต้องแบกรับความเสี่ยง” พร้อมกับยืนยันว่า เขาไปฉีดวัคซีนตามหมายของสภา ไม่ใช่การใช้เส้นสาย
เดือนกรกฎาคม 2564 สมาคมผู้บริหารโรงเรียนมัธยมแห่งประเทศไทย (ส.บ.ม.ท.) ได้ออกแถลงการณ์ ขอให้วิโรจน์ถอนคำพูดและขอโทษต่อสังคม หลังจากที่เขาแสดงความเห็นว่าครูคนหนึ่งที่ใช้กรรไกรกล้อนผมนักเรียนหญิงเป็นการละเมิดสิทธิ ควรลาออกและเรียกตัวเองว่าอาชญากร โดยสมาคมฯ มองว่าเป็นการกล่าวหาที่รุนแรงเกินจริง
พิธีเปิดโอลิมปิกฤดูหนาว 2018
พิธีเปิดการแข่งขันโอลิมปิกฤดูหนาว 2018 กำหนดจัดขึ้นในวันที่ 9 กุมภาพันธ์ พ.ศ. 2561 เวลา 20.00 น. ตามเวลามาตรฐานเกาหลี ณ สนามกีฬาโอลิมปิกพย็องชัง ซึ่งสร้างเพื่อจัดพิธีการในโอลิมปิกและพาราลิมปิกโดยเฉพาะ และจะรื้อถอนเมื่อการแข่งขันพาราลิมปิกเสร็จสิ้น ซึ่งมีมุน แจ-อิน ประธานาธิบดีเกาหลีใต้ เป็นประธานในพิธี
การเตรียมการ
คณะกรรมการจัดการแข่งขันได้ก่อสร้างสนามกีฬาโอลิมปิกพย็องชัง เป็นการเฉพาะสำหรับ โอลิมปิกฤดูหนาว 2018 ซึ่งสนามกีฬาโอลิมปิกมีลักษณะเป็นรูปห้าเหลี่ยม มีความจุ 35,000 ที่นั่ง ซึ่งที่มาของการเลือกรูปห้าเหลี่ยมนี้เกิดจากรูปร่างนี้เป็นรูปผสมระหว่างวงกลม สี่เหลี่ยมจัตุรัส และสามเหลี่ยม ซึ่งเป็นตัวแทนของสวรรค์ โลก และมนุษย์ โดยสนามแห่งนี้จะไม่จัดการแข่งขันในรายการใด ๆ เลย แต่จะจัดเฉพาะพิธีเปิด และพิธีปิดเท่านั้น
โตกวัตบาบอย
โตกวัตบาบอย (tokwa’t baboy, "เต้าหู้กับหมู") เป็นอาหารฟิลิปปินส์ ประกอบด้วยหูหมู หมูสามชั้น และเต้าหู้ทอด เติมส่วนผสมของซีอิ๊ว น้ำซุปหมู น้ำส้มสายชู หอมใหญ่หั่น และพริก บางครั้งรับประทานเป็นอาหารว่างหรือกินกับข้าวและโจ๊กหมู คำว่าโตกวามาจากภาษาลันนังหมายถึงเต้าหู้ บาบอยเป็นภาษาตากาล็อกหมายถึงหมู ส่วนอัตหมายถึงและ
พิธีเปิดโอลิมปิกฤดูหนาว 2018
การเดินขบวนนักกีฬา
การเดินขบวนนักกีฬาในพิธีเปิดโอลิมปิกฤดูหนาว 2018 จะเริ่มต้นขบวนนักกีฬาและเจ้าหน้าที่จากประเทศกรีซ ตามธรรมเนียมโอลิมปิก ต่อจากนั้นจะเป็นขบวนนักกีฬาจากประเทศต่าง ๆ อีก 90 ประเทศ โดยเรียงตามอักษรเกาหลี และปิดท้ายด้วยขบวนนักกีฬาจากประเทศเกาหลี ซึ่งเป็นทีมที่รวมนักกีฬาจากประเทศเกาหลีใต้ และเกาหลีเหนือเข้าด้วยกัน โดยใช้ธงรวมเกาหลี เป็นธงประจำทีม
ในการเดินขบวนนักกีฬาได้มีการเปิดเพลงประกอบต่าง ๆ เช่น ทำนองเพลง "Hand in Hand" ของวงโคเรียนา ซึ่งเป็นเพลงประจำการแข่งขัน โอลิมปิกฤดูร้อน 1988 ณ กรุงโซล, เพลง "คังนัมสไตล์" ของศิลปินไซ, เพลง "Likey" ของวงทไวซ์, เพลง "Fantastic Baby" ของวงบิกแบง , เพลง "DNA" ของวงบีทีเอส และเพลง "Red Flavor" ของวงเรดเวลเวต ซึ่งเป็นเพลงเดียวที่เล่นไม่จบ เนื่องจากขบวนนักกีฬารวมเกาหลีได้เข้าสู่สนาม โดยใช้เพลงอารีรัง
หม่อมเจ้าชาตรีเฉลิม ยุคล
พระประวัติ
หม่อมเจ้าชาตรีเฉลิม มีเจ้าพี่เจ้าน้องร่วมหม่อมมารดาสี่องค์ ได้แก่
ท่านทรงคุ้นเคยกับการสร้างภาพยนตร์ตั้งแต่ทรงพระเยาว์ เนื่องจากตามเสด็จพระบิดา และมารดา ผู้บุกเบิกภาพยนตร์ไทย และก่อตั้งบริษัทละโว้ภาพยนตร์ ซึ่งผลิตภาพยนตร์เรื่องแรกเมื่อ พ.ศ. 2481
หม่อมเจ้าชาตรีเฉลิม ศึกษาชั้นมัธยมที่วชิราวุธวิทยาลัยและโรงเรียนมัธยมที่โรงเรียนจีลอง แกรมม่า สคูล เมืองเมลเบิร์น ออสเตรเลีย ทรงสำเร็จการศึกษาจากมหาวิทยาลัยแคลิฟอร์เนีย ลอสแอนเจลิส วิชาเอกสาขาธรณีวิทยา และวิชาโท สาขาภาพยนตร์ เป็นเพื่อนร่วมห้องเรียนกับฟรานซิส ฟอร์ด คอปโปลา และโรมัน โปลันสกี้ ในระหว่างศึกษาชั้นปริญญาตรีทรงฝึกงานเป็นผู้ช่วยในทีมงานของ มีเรียน ซี. คูเปอร์ ผู้กำกับ และผู้อำนวยการสร้างภาพยนตร์เรื่อง ช้าง (1927) และ คิงคอง (1933)
เริ่มนิพนธ์บท และกำกับละครโทรทัศน์ เรื่อง "ผู้หญิงก็มีหัวใจ" ในปี พ.ศ. 2511 ถวายพระบิดา จากนั้นทรงก่อตั้งบริษัท พร้อมมิตรภาพยนตร์ (จากชื่อซอยพร้อมมิตร ถนนสุขุมวิท ที่ตั้งของวังละโว้และโรงถ่ายละโว้ภาพยนตร์ของพระบิดา) มีผลงานกำกับละครโทรทัศน์ "ห้องสีชมพู" (2512), "เงือกน้อย" (2515) , และ"หมอผี" (2516)
ทรงกำกับภาพยนตร์ "มันมากับความมืด" เป็นเรื่องแรก เมื่อ พ.ศ. 2514 และ ทรงได้รับรางวัลผู้กำกับภาพยนตร์ดีเด่น พ.ศ. 2516 จากเรื่องเขาชื่อกานต์ และส่งให้สรพงศ์ ชาตรี เป็นพระเอกยอดนิยมต่อมา
หม่อมเจ้าชาตรีเฉลิม โปรดการดำน้ำ ทรงใช้เวลาว่างในการดำน้ำตั้งแต่ยังทรงพระเยาว์ ทั้งในประเทศไทย และระหว่างทรงศึกษาชั้นมัธยมที่ออสเตรเลีย และศึกษาธรณีวิทยาที่สหรัฐอเมริกา โดยทรงอธิบายถึงสาเหตุที่เลือกเรียนวิชาธรณีวิทยา สืบเนื่องจากความประทับใจในธรรมชาติ อันเนื่องมาจากการดำน้ำ ทรงนิพนธ์หนังสือบอกเล่าประสบการณ์ในการดำน้ำ ชื่อ โลกสีคราม ได้รับเลือกเป็น 1 ใน 88 เล่มหนังสือดี ประเภทสารคดี ของโครงการวิจัย หนังสือดีวิทยาศาสตร์ จากสำนักงานกองทุนสนับสนุนการวิจัย (สกว.)
เมื่อวันที่ 16 ธันวาคม พ.ศ. 2550 มหาวิทยาลัยรังสิตได้ถวายปริญญาดุษฎีบัณฑิตกิตติมศักดิ์ สาขาวิชาผู้นำทางสังคม ธุรกิจ การเมือง แด่ หม่อมเจ้าชาตรีเฉลิม ยุคล โดยได้รับปริญญานี้พร้อมกับ หม่อมหลวงไกรฤกษ์ เกษมสันต์ ตุลาการรัฐธรรมนูญ และ นายสนธิ ลิ้มทองกุล สื่อมวลชนผู้ก่อตั้งหนังสือพิมพ์ผู้จัดการ
เมื่อวันที่ 13 กันยายน พ.ศ. 2559 ราชกิจจานุเบกษาได้เผยแพร่ประกาศคำสั่งศาลล้มละลายกลาง ให้หม่อมเจ้าชาตรีเฉลิมเป็นบุคคลล้มละลาย ต่อมาได้รับการปลดให้พ้นจากการจากการเป็นบุคคลล้มละลาย นับตั้งแต่วันที่ 2 มีนาคม 2562
ชีวิตส่วนพระองค์
หม่อมเจ้าชาตรีเฉลิม เสกสมรสกับหม่อมศริยา ยุคล ณ อยุธยา (บุษปวณิช) พระสหายนักศึกษาไทยที่พบกัน ณ มหาวิทยาลัยยูซีแอลเอ เมื่อเดือนธันวาคม พ.ศ. 2505 ประเทศสหรัฐอเมริกา มีโอรส - ธิดา 2 คน คือ
ต่อมาเสกสมรสกับวิยะดา อุมารินทร์ (ตรียะกุล) นักแสดง มีโอรส 1 คน คือ
ต่อมาเสกสมรสกับ หม่อมภรณี ยุคล ณ อยุธยา (เจตสมมา) มีธิดา 1 คน คือ
ต่อมาเสกสมรสกับหม่อมกมลา ยุคล ณ อยุธยา (เศรษฐี) อดีตนักแสดง มีโอรส - ธิดา 2 คน คือ
ภาพยนตร์ยอดเยี่ยม
พ.ศ. 2522 - อุกาฟ้าเหลือง (เข้าชิง) พ.ศ. 2527 - อิสรภาพของทองพูน โคกโพ พ.ศ. 2536 - มือปืน 2 สาละวิน พ.ศ. 2537 - เสียดาย พ.ศ. 2539 - เสียดาย 2 พ.ศ. 2541 - กล่อง
พ.ศ. 2534 - คนเลี้ยงช้าง (เข้าชิง) พ.ศ. 2539 - เสียดาย 2
พ.ศ. 2533 - คนเลี้ยงช้าง (เข้าชิง) พ.ศ. 2534 - น้องเมีย (เข้าชิง) พ.ศ. 2536 - มือปืน 2 สาละวิน (เข้าชิง)
ผู้กำกับภาพยนตร์ยอดเยี่ยม
พ.ศ. 2516/17 - เขาชื่อกานต์ พ.ศ. 2522 - อุกาฟ้าเหลือง (เข้าชิง) พ.ศ. 2524 - ถ้าเธอยังมีรัก พ.ศ. 2527 - อิสรภาพของทองพูน โคกโพ พ.ศ. 2528 - ครูสมศรี (เข้าชิง) พ.ศ. 2533 - น้องเมีย พ.ศ. 2536 - มือปืน 2 สาละวิน พ.ศ. 2537 - เสียดาย พ.ศ. 2539 - เสียดาย 2 พ.ศ. 2541 - กล่อง
ผู้กำกับภาพยนตร์ยอดเยี่ยม พ.ศ. 2521 - อุกาฟ้าเหลือง พ.ศ. 2529 - ครูสมศรี พ.ศ. 2534 - คนเลี้ยงช้าง พ.ศ. 2536 - มือปืน 2 สาละวิน (เข้าชิง) พ.ศ. 2537 - เสียดาย (เข้าชิง) พ.ศ. 2539 - เสียดาย 2 (เข้าชิง)
ผู้กำกับภาพยนตร์ยอดเยี่ยม พ.ศ. 2533 - คนเลี้ยงช้าง (เข้าชิง) พ.ศ. 2534 - น้องเมีย (เข้าชิง) พ.ศ. 2536 - มือปืน 2 สาละวิน (เข้าชิง) พ.ศ. 2537 - เฮโรอีน (เข้าชิง)
อีสโก โมเรโน
ฟรานซิสโก โมเรโน โดมาโกโซ (เกิดเมื่อวันที่ 24 ตุลาคม ค.ศ. 1974) เป็นนักการเมืองจากประเทศฟิลิปปินส์ เป็นนายกเทศมนตรีคนที่ 27 และเคยเป็นรองนายกเทศมนตรีเมืองมะนิลา เมืองหลวงของประเทศฟิลิปปินส์ และเป็นอดีตสมาชิกสภาเขต นอกจากนี้ยังเป็นนักแสดงเรื่อง "Titillating Films"
ประวัติ
อีสโก โมเรโนเริ่มอาชีพทางการเมือง เมื่อได้รับเลือกตั้งเป็นสมาชิกสภาผู้แทนราษฎรในเขตมะนิลา ในปี ค.ศ. 1998 ค.ศ. 2001 และปี ค.ศ. 2004 ตามลำดับ และในปี ค.ศ. 2007 ได้ดำรงตำแหน่งรองนายกเทศมนตรีเมืองมะนิลา อีสโก โมเรโนจบการศึกษาด้านกฎหมายท้องถิ่นและการคลังท้องถิ่นที่มหาวิทยาลัยฟิลิปปินส์ จากนั้นเขาศึกษาการบริหารรัฐกิจที่มหาวิทยาลัยเมืองมะนิลา ขณะปฏิบัติหน้าที่เป็นเทศมนตรี ในวันที่ 13 พฤษภาคม ค.ศ. 2019 อีสโก โมเรโนได้รับตำแหน่งนายกเทศมนตรีกรุงมะนิลาโดยชนะโจเซฟ เอสตราดา อย่างถล่มทลายถึง 150,000 คะแนน
ซน เย-จิน
ซน เย-จิน (เกิด 11 มกราคม ค.ศ. 1982) เป็นนักแสดงชาวเกาหลีใต้ เธอมีชื่อเสียงในปี 2003 จากซีรีส์ คนแรกของหัวใจ คนสุดท้ายของชีวิต และ อุ่นไอรัก หัวใจดวงเดิม ซึ่งตามมาด้วย ผมจะเป็นความทรงจำให้คุณเอง..ที่รัก (2004) ที่ประสบความสำเร็จในด้านรายได้ และ ลิขิตพิศวาส (2005) ซึ่งเป็นภาพยนตร์เรื่องแรกของเธอทำให้เธอได้รับฉายา "รักแรกของชาติ" ในเกาหลี ตั้งแต่นั้นเป็นต้นมา เธอได้รับรางวัลการแสดงมากมายและได้แสดงในภาพยนตร์ที่มีชื่อเสียงหลายเรื่อง เช่น เพราะรักนี้มิอาจลืม (2006), My Wife Got Married (2008), รักไม่เก๊ จัดเต็มหัวใจ (2010), The Pirates (2014), ภาพยนตร์ปี 2016 เรื่อง The Truth Beneath, The Last Princess, สื่อในสายฝน (2018) และ ปักหมุดรักฉุกเฉิน (2019)
ประวัติ
ซน เย-จิน (เกิด 11 มกราคม พ.ศ. 2525) เป็นนักแสดงชาวเกาหลีใต้ ในปี พ.ศ. 2543 ซอนเยจินให้เสียงเป็นจองมินในภาพยนตร์เรื่อง Secret Tears ของปาร์ก – ฮยอง จากนั้น ในปี พ.ศ. 2544 ก็รับบทแสดงนำในละครโทรทัศน์ เรื่อง Delicious Proposal, Sun-hee and Jin-hee, ปีต่อมาเธอก็ยังมีผลงานอย่างต่อเนื่องกับภาพยนตร์ย้อนยุคเรื่อง Chi-hwa-seon และ Lovers 'Concerto รวมไปถึงละคร Great Ambition. ในปี พ.ศ. 2546 เธอก็มารับบทนำในภาพยนตร์ที่สร้างชื่อให้เธออย่างมากและยังทำให้เธอได้รับฉายาว่า “รักแรกแห่งชาติ” มาครองด้วยจากเรื่อง The Classic หลังจากนั้น ซนเยจินก็ยังคงมีผลงานการแสดงต่อเนื่อง ได้รับทั้งชื่อเสียง ความนิยม ความชื่นชมจากการแสดงจนได้รับอีกหนึ่งฉายาว่า “เจ้าแม่เมโลดราม่า” รวมถึงยังกวาดรางวัลทางการแสดงต่างๆมามากมายจากความสามารถที่เป็นที่ประจักษ์และได้รับการยอมรับจากผู้ชม ผลงานที่เด่นๆของเธอก็มีหลายเรื่องด้วยกัน อาทิเช่นภาพยนตร์เรื่อง A moment toremember, April snow , My wife got married ,the pirates , the last princess , be with you ละคร summer scent , alone in love , Personal taste โดยเฉพาะในปีพ.ศ. 2561 ละครเรื่องSomething in the rain กับการรับบทคู่รักต่างวัยที่ส่งผลให้เธอกลายเป็นพี่สาวแห่งชาติ ขวัญใจชาวเกาหลีไปโดยปริยาย และกับผลงานในปีพ.ศ. 2562-2563 เรื่อง ปักหมุดรักฉุกเฉิน ที่แสดงคู่กับ ฮยอน บิน และฉายทาง Netflix ก็ส่งผลให้เธอได้รับความนิยมอย่างสูงสุด ไม่ใช่แค่ในเกาหลีทั่วนั้น แต่ได้รับความนิยมไปทั่วโลก แม้ละครจะจบมาหลายเดือนแล้วก็ยังคงติดอันดับความนิยมใน เน็ตฟลิกซ์ อย่างต่อเนื่องจนถึงทุกวันนี้
ชีวิตส่วนตัว
ซน เยจินคบหากับ ฮย็อน บิน ซึ่งเคยแสดงร่วมกันใน เกมเจรจาท้ามรณะ (2561) และ ปักหมุดรักฉุกเฉิน (2562–2563) ต่อมาเมื่อวันที่ 10 กุมภาพันธ์ พ.ศ. 2565 ซนและฮยอน บิน ได้ประกาศว่าทั้งสองจะแต่งงานผ่านโซเชียลมีเดียส่วนตัวของแต่ละคน พิธีมงคลสมรสจัดขึ้นเป็นการภายในเฉพาะครอบครัวและคนสนิทของทั้งสองที่กรุงโซล ในเดือนมีนาคม พ.ศ. 2565 จากนั้นในวันพฤหัสบดีที่ 31 มีนาคม พ.ศ. 2565 ต้นสังกัดของ ซน เย-จิน ได้เผยแพร่ภาพงานแต่งงานซึ่งจัดแบบเรียบง่าย กระทั่งวันจันทร์ที่ 27 มิถุนายน ซน เย-จิน ได้ประกาศข่าวดีผ่านไอจีส่วนตัวของเธอว่าเธอกำลังตั้งครรภ์ลูกคนแรกของพวกเขาอยู่ และเธอได้ให้กำเนิดลูกชายในวันอาทิตย์ที่ 27 พฤศจิกายน พ.ศ. 2565
ผลงานภาพยนตร์
{| class="wikitable" style="text-align:center;" width=99%
อ้างอิง
1982
ลามี่
ลามี่ (Lamy) เป็นยี่ห้อของปากกาจากประเทศเยอรมนี พัฒนาขึ้นโดย ยอเซฟ ลามี่ (Josef Lamy) ผู้ซึ่งเป็นนักทำปากการายแรกที่นำวัสดุพลาสติกสังเคราะห์เข้ามาใช้ในการผลิตส่วนห้อหุ้มปากกา ปัจจุบันบริษัทได้รับการบริหารโดยลูกของเขาคือ แมนเฟรด ลามี่ (Manfred Lamy)
สัญลักษณ์ของความเป็นสถาปนิก
ปากกาหมึกซึมลามี่ รุ่น AL-star และ Sky ที่มีส่วนที่ใช้เหน็บเสื้อเป็นเส้นโค้งต่อเนื่องซึ่งเป็นเอกลักษณ์พิเศษของยี่ห้อนี้ เป็นที่นิยมมากใน กลุ่มนิสิตนักศึกษาในคณะสถาปัตยกรรมศาสตร์และภาควิชาการออกแบบต่างๆ ในประเทศไทย มาตั้งแต่ในช่วงต้นยุค 90
ริค สแตนตัน
ริชาร์ด วิลเลียม สแตนตัน, เอ็มบีอี, จีเอ็ม (Richard William Stanton; เกิด ค.ศ. 1961) ยังเป็นที่รู้จักกันในนาม ริค สแตนตัน เป็นนักดำน้ำในถ้ำพลเรือนชาวอังกฤษผู้มีความเชี่ยวชาญในการช่วยเหลือผ่านองค์กรเคฟเรสคิวและสมาคมสำรวจถ้ำอังกฤษ เขาได้รับการกล่าวขานว่าเป็น "หนึ่งในนักดำน้ำในถ้ำที่มีความชำนาญมากที่สุดในโลก", "โฉมหน้าการดำน้ำในถ้ำของอังกฤษ" และ "นักดำน้ำในถ้ำที่ดีที่สุดในยุโรป" สแตนตันอาศัยอยู่ในคอเวนทรีเป็นเวลาหลายปีและก่อนหน้านี้เป็นนักผจญเพลิงร่วมกับบริการดับเพลิงเวสต์มิดแลนส์เป็นเวลา 25 ปีก่อนที่เขาจะเกษียณ ครั้นใน ค.ศ. 2018 เขามีบทบาทนำในปฏิบัติการค้นหาและกู้ภัยถ้ำหลวงและได้รับจอร์จเมดัลในรายชื่อความกล้าหาญภาคพลเรือน
ชีวิตช่วงต้น
สแตนตันเกิดใน ค.ศ. 1961 และเติบโตในเขตเอพพิงฟอเรสต์ ที่เอสเซกซ์ เขาให้ความสนใจในการดำน้ำในถ้ำกับรายการโทรทัศน์ดิอันเดอร์กราวน์ไอเกอร์ที่เขาดูสมัยวัยรุ่น โดยกล่าวว่า "หลังจากดูรายการนี้แล้ว ผมจึงรู้ว่าการดำน้ำในถ้ำเป็นกิจกรรมสำหรับผม" สแตนตันเรียนที่มหาวิทยาลัยแอสตัน ที่ซึ่งเขาได้เข้าร่วมทั้งสโมสรสำรวจถ้ำและสโมสรดำน้ำ ทั้งนี้ เขาเริ่มเป็นนักดำน้ำที่เรียนรู้ด้วยตนเองที่แม่น้ำลูนในคัมเบรียและแลงคาเชอร์
สแตนตันอาศัยอยู่ในคอเวนทรีเป็นเวลาหลายปี และเคยเป็นนักผจญเพลิงร่วมกับบริการดับเพลิงเวสต์มิดแลนส์มา 25 ปีก่อนที่เขาจะเกษียณ
การช่วยชีวิต
สแตนตันมักจะดำน้ำในถ้ำและดำเนินการช่วยเหลือร่วมกับจอห์น โวลันเธน ผู้เป็นคู่หู ใน ค.ศ. 2004 เขามีส่วนร่วมในการช่วยชีวิตนักสำรวจถ้ำชาวอังกฤษหกคนที่ติดอยู่ในถ้ำแอลปาแซตในประเทศเม็กซิโกเป็นเวลาแปดวัน สแตนตันยังเป็นส่วนหนึ่งของทีมที่พยายามช่วยเหลือปฏิบัติการค้นหาและกู้ภัยถ้ำของเอริก เอสตาบลี ในถ้ำดรากูนีเยร์กูด์ใกล้กับลาบาตีด์-เดอ-วีรัก ที่จังหวัดอาร์แด็ชของประเทศฝรั่งเศส ใน ค.ศ. 2010 ทว่าไม่ประสบความสำเร็จ
ส่วนใน ค.ศ. 2011 สแตนตันได้ช่วยในการกู้ศพอาร์ตูร์ คอสลอฟสกี นักดำน้ำในถ้ำชาวโปแลนด์ จากถ้ำพอลโลโนรา ที่คิลทาร์ทัน ประเทศไอร์แลนด์
ทางการนอร์เวย์ขอให้เขาช่วยกู้ศพนักดำน้ำชาวฟินแลนด์สองคนจากถ้ำยอร์ดบรูโกรตตาใน ค.ศ. 2014 แต่หลังจากดำดิ่งลงไป ณ สถานที่เกิดเหตุแล้ว เขาและเพื่อนร่วมงานของเขารู้สึกว่าการดำเนินการนั้นเสี่ยงเกินไป ซึ่งเขาเคยทำการกู้อื่นที่นั่นใน ค.ศ. 2006
ใน ค.ศ. 2018 เขาได้ช่วยหาทีมฟุตบอลเยาวชนในปฏิบัติการค้นหาและกู้ภัยถ้ำหลวง หลังจากค้นหาและมีส่วนร่วมในการช่วยเหลือทีมรวมถึงโค้ชที่หายไป สแตนตันกล่าวว่าเขาและนักดำน้ำในถ้ำอื่น ๆ ที่เกี่ยวข้องไม่ใช่วีรบุรุษ โดยกล่าวว่า "เราแค่ใช้ชุดทักษะพิเศษที่ไม่เหมือนใคร ซึ่งโดยปกติเราใช้เพื่อผลประโยชน์ของเราเอง และบางครั้งเราสามารถใช้สิ่งนั้นเพื่อตอบแทนบางสิ่งแก่ชุมชน"
อุปกรณ์
สแตนตันเป็นนักดำน้ำด้านเทคนิค โดยพัฒนาอุปกรณ์ดำน้ำของตัวเองให้ได้ผลดี เขาพัฒนาเครื่องผสมอากาศหายใจอัตโนมัติสองหน่วย ซึ่งเทคโนโลยีใหม่นี้เป็น "เครื่องมือในการบรรลุสถิติการดำน้ำลึกในถ้ำของเขาทั่วโลก" มีการดัดแปลงอย่างหนึ่งคือการให้เครื่องผสมอากาศหายใจสวมใส่ด้านข้างของร่างกายร่างกายมากกว่าที่หน้าอกหรือด้านหลัง นี่คือข้อได้เปรียบในการติดตั้งผ่านพื้นที่ขนาดเล็ก เขาสร้างสิ่งที่เป็นต้นแบบการออกแบบของเขาและทดสอบพวกมันในสระว่ายน้ำ ก่อนที่จะใช้พวกมันในถ้ำ
รางวัลและเกียรติยศ
สแตนตันได้รับการเรียกว่า "หนึ่งในนักดำน้ำที่ประสบความสำเร็จมากที่สุดในโลก", "โฉมหน้าการดำน้ำในถ้ำของอังกฤษ" และ "นักดำน้ำในถ้ำที่ดีที่สุดในยุโรป"
ใน ค.ศ. 2008 สแตนตันได้รับ "รางวัลนักดำน้ำแห่งการประชุม" ของยูโรเทคสำหรับ "การมีส่วนร่วมสำคัญในการดำน้ำขั้นสูงและเชิงเทคนิค" ความพยายามในการช่วยเหลือนักดำน้ำของสแตนตันในถ้ำฝรั่งเศส และความช่วยเหลือในการระบุตำแหน่งของร่างของนักดำน้ำคนนั้น ทำให้เขาได้รับเหรียญทองแดงจากราชสมาคมส่งเสริมการมีมนุษยธรรมใน ค.ศ. 2012
สแตนตันยังได้รับรางวัล 'วีรบุรุษแห่งปี' ที่งานแอสไปร์อะวอดส์ของหน่วยงานดับเพลิงเวสต์มิดแลนด์
สแตนตันได้รับพระราชทานเครื่องราชอิสริยาภรณ์จักรวรรดิบริติช (MBE) ในเกียรติยศเนื่องในวันปีใหม่ 2013 "สำหรับบริการแก่ราชการส่วนท้องถิ่น"
เมื่อวันที่ 21 พฤศจิกายน ค.ศ. 2021 นักสำรวจชื่อมาร์ก วูด ประธานชมรมนักสำรวจบริเตนใหญ่และไอร์แลนด์ ได้มอบเหรียญสาขาของสมาคมแก่สแตนตันเพื่อเป็นเกียรติแก่บทบาทของเขาในปฏิบัติการค้นหาและกู้ภัยถ้ำหลวง ที่ประเทศไทยเมื่อ ค.ศ. 2018
ชีวิตส่วนตัว
สแตนตันอาศัยอยู่ในคอเวนทรี
ปลาดุก
ปลาดุก เป็นสกุลของปลาหนังน้ำจืดในสกุล Clarias (/คลา-เรียส/) ในวงศ์ Clariidae โดยคำว่า Clarias มาจากภาษากรีกคำว่า chlaros หมายถึง "มีชีวิต" มีความหมายถึง การที่ปลาสกุลนี้สามารถใช้ชีวิตอยู่ได้บนบกหรือสภาพที่ขาดน้ำ
มีการแพร่กระจายพันธุ์ในน้ำจืดและน้ำกร่อยตามแหล่งน้ำของทวีปเอเชียและแอฟริกา เป็นปลาไม่มีเกล็ด ลำตัวยาว มีหัวที่แบนและแข็ง มีหนวดยาวแปดนิ้ว มีครีบหลังและครีบก้นยาวเกินครึ่งของความยาวลำตัว จุดเริ่มต้นของครีบหลังอยู่ล้ำหน้าจุดเริ่มต้นของครีบท้อง ครีบหลังไม่มีเงี่ยงแข็ง ไม่มีครีบไขมัน ครีบหางมนกลม ครีบทั้งหมดเป็นอิสระจากกัน สามารถหายใจและครีบคลานบนบกได้เมื่อถึงฤดูแล้ง เป็นปลาวางไข่ เป็นปลากินเนื้อโดยเฉพาะเมื่อตัวโตเต็มที่ชอบกินปลาอื่นที่ตัวเล็กกว่าเป็นอาหาร รวมถึงกินซากพืชและซากสัตว์อีกด้วย
เป็นปลาที่รู้จักกันดีในแง่ของการเป็นปลาเศรษฐกิจ ที่นิยมบริโภคกันโดยเฉพาะในทวีปเอเชีย
การจำแนก
ปัจจุบันนี้พบทั้งหมด 61 ชนิด:
ที่พบในแอฟริกา
ที่พบในเอเชีย
ฟอสซิล
เดอนี ซาซู-อึนแกโซ
เดอนี ซาซู-อึนแกโซ (Denis Sassou Nguesso; เกิด 23 พฤศจิกายน ค.ศ. 1943) เป็นนักการเมืองชาวคองโกและประธานาธิบดีสาธารณรัฐคองโก ตั้งแต่ปี ค.ศ. 1997 ก่อนหน้านี้เขาเคยเป็นประธานาธิบดีระหว่างปี ค.ศ. 1979 ถึงปี ค.ศ. 1992 ระหว่างช่วงแรกของการเป็นประธานาธิบดี เขาเป็นผู้นำพรรคแรงงานคองโกซึ่งเป็นพรรคการเมืองเดียวเป็นเวลา 12 ปี ภายใต้แรงกดดันจากนานาชาติ เขานำการเมืองหลายพรรคมาใช้ในปี ค.ศ. 1990 และถูกปลดจากอำนาจบริหารในปี ค.ศ. 1991 ในการประชุมแห่งชาติและกลายเป็นประมุขแห่งรัฐแบบพิธีการ เขาลงเลือกตั้งในการเลือกตั้งประธานาธิบดีปี ค.ศ. 1992 แต่พ่ายแพ้ได้อันดับที่สาม
ซาซู-อึนแกโซ เป็นผู้นำฝ่ายค้านห้าปีก่อนกลับสู่อำนาจระหว่างสงครามกลางเมืองครั้งที่สอง (ค.ศ. 1997-1999) ซึ่งกองกำลังกบฏขับไล่ประธานาธิบดีปัสกาล ลีซูบา (Pascal Lissouba) หลังจากช่วงเวลาเปลี่ยนผ่าน เขาชนะการเลือกตั้งประธานาธิบดีปี ค.ศ. 2002 ซึ่งมีการเข้าร่วมของฝ่ายค้านเพียงเล็กน้อย เขาได้รับการเลือกตั้งอีกสมัยในการเลือกตั้งประธานาธิบดีปี ค.ศ.  2009 รัฐธรรมนูญใหม่ที่ผ่านโดยประชามติในปี ค.ศ. 2015 ทำให้ซาซู-อึนแกโซอยู่ต่อได้อีกสมัย เขาได้รับการเลือกตั้งอีกสมัยในการเลือกตั้งประธานาธิบดีปี ค.ศ. 2016 ด้วยคะแนนเสียงส่วนใหญ่ในรอบแรก
โชอิจิโร โทโยดะ
โชอิจิโร โทโยดะ (豊田 章一郞; 27 กุมภาพันธ์ ค.ศ. 1925 – 14 กุมภาพันธ์ ค.ศ. 2023) เป็นนักธุรกิจชาวญี่ปุ่น เป็นประธานกรรมการ บริษัท โตโยต้า มอเตอร์ คอร์เปอร์เรชั่น จำกัด (มหาชน) ระหว่าง ค.ศ. 1994–1999 และเป็นนายกสมาพันธ์ธุรกิจญี่ปุ่น ระหว่าง ค.ศ. 1994–1998
ประวัติ
โชอิจิโร โทโยดะ เกิดเมื่อวันที่ 17 กุมภาพันธ์ ค.ศ. 1925 เป็นบุตรของคิอิจิโร โทโยดะ และฮาตาโกะ โทโยดะ (สกุลเดิม ชินชิจิ) จบการศึกษาระดับประถมศึกษาและมัธยมศึกษาจากโรงเรียนไฮบิยะ และจบการศึกษาระดับอุดมศึกษาจากมหาวิทยาลัยนาโงยะ เมื่อ ค.ศ. 1947
เส้นทางธุรกิจ
ตำแหน่งในเส้นทางธุรกิจ เริ่มจากเขาเป็นหัวหน้าแผนกบัญชีในบริษัทโตโยต้า ใน ค.ศ. 1967, รองประธานกรรมการบริษัทโตโยต้า ใน ค.ศ. 1972 และผู้จัดการฝ่ายการตลาดในบริษัทโตโยต้า ใน ค.ศ. 1981
บริษัทโตโยต้า เริ่มเป็นที่รู้จักมากขึ้นใน ค.ศ. 1982 และประสบความสำเร็จขึ้นมาเรื่อย ๆ เนื่องจากด้านการขายและการผลิตได้คำนึงถึงความสมดุลขอวธรรมชาติและการประหยัดพลังงาน จนกลายเป็นวัฒนธรรมและอุตสาหกรรมโดดเด่นของญี่ปุ่น และเขาได้เป็นประธานกรรมการบริษัทใน ค.ศ. 1992 และได้ยุติหน้าที่ใน ค.ศ. 1999
โรงแรมมณเฑียร
โรงแรมมณเฑียร (Montien Hotels) เป็นหนึ่งในโรงแรมแห่งแรก ๆ ของประเทศไทยที่บริหารจัดการโดยชาวไทยทั้งหมด อาคารออกแบบโดยหม่อมราชวงศ์มิตรารุณ เกษมศรี ซึ่งยังได้เสนอให้ตั้งชื่อโรงแรมแห่งนี้ว่า "มณเฑียร" ซึ่งแปลว่า "เรือนหลวง" เปิดให้บริการเมื่อวันที่ 14 กุมภาพันธ์ พ.ศ. 2510 โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินทรงเปิดโรงแรม
ปัจจุบันโรงแรมมณเฑียรมีทั้งสิ้น 2 สาขา ได้แก่ ตระกูลที่เป็นเจ้าของและบริหารงานโรงแรมมณเฑียร มาตั้งแต่อดีต จนถึงปัจจุบัน คือตระกูล "ตันตกิตติ์" นำโดย บุญเนตร ตันตกิตติ์
บทบาทต่อวงการบันเทิงไทย
โรงแรมมณเฑียร เป็นสถานที่สาธารณะที่แรกๆ ที่ยอมให้ศิลปินหน้าใหม่ที่ไม่มีชื่อเสียง เข้าไปทำการแสดงได้ในโรงแรม ศิลปินเหล่านี้ ตัวอย่างเช่น เรวัต พุทธินันทน์และวง Oriental Funk, ภูสมิง หน่อสวรรค์, วงอีสซึ่น (Isn't), ฐิติมา สุตสุนทร, อัญชลี จงคดีกิจ ส่วนนักแสดงได้แก่ เกรียงไกร อุณหะนันท์ , แสงระวี อัศวรักษ์, หม่ำ จ๊กมก, เทพ โพธิ์งาม เป็นต้น
พระรัตนธัชมุนี (ม่วง รตนทฺธโช)
พระรัตนธัชมุนี นามเดิม ม่วง ฉายา รตนทฺธโช เป็นพระราชาคณะชั้นธรรมฝ่ายธรรมยุติกนิกาย เจ้าอาวาสรูปที่ 7 ของวัดท่าโพธิ์วรวิหาร ผู้มีบทบาทสำคัญในการจัดการศึกษาในภาคใต้ โดยก่อตั้งและร่วมก่อตั้งโรงเรียนขึ้น 21 แห่ง รวมทั้งโรงเรียนเบญจมราชูทิศ นครศรีธรรมราช
วัยเยาว์
พระรัตนธัชมุนี มีนามเดิม ม่วง เกิดเมื่อวันพุธที่ 10 สิงหาคม พ.ศ. 2396 ตรงกับวันขึ้น 6 ค่ำ เดือน 9 ปีฉลู เป็นบุตรคนสุดท้องในบรรดาบุตรทั้งหมด 8 คน (หญิง 2 ชาย 6) ของนายแก้วกับนางทองคำ ชาติภูมิอยู่บ้านหมาก ตำบลบ้านเพิง อำเภอปากพนัง จังหวัดนครศรีธรรมราช
การศึกษา
เมื่ออายุ 9 ขวบ ได้ศึกษาภาษาไทยและภาษาบาลีตามลำดับในสำนักของพระอาจารย์เพ็ชร วัดแจ้ง จนอายุ 15 จึงบรรพชาเป็นสามเณรที่วัดแจ้ง จนอายุได้ 17 ปีจึงย้ายไปอยู่วัดมเหยงคณ์ ศึกษาภาษาบาลีในสำนักของพระครูการาม (จู) จนอายุ 20 ปีในปี พ.ศ. 2416 จึงอุปสมบทเป็นพระภิกษุโดยมีพระครูการาม (จู) เป็นพระอุปัชฌาย์ เมื่อพระครูการามย้ายมาเป็นเจ้าอาวาสวัดท่าโพธิ์ในปีต่อมา ท่านได้ตามมาอยู่ด้วย จนพระครูการามมรณภาพในปี พ.ศ. 2427 ท่านจึงได้เป็นเจ้าอาวาสแทน
ปีฉลู พ.ศ. 2432 พระเจ้าน้องยาเธอ กรมหมื่นวชิรญาณวโรรส เสด็จมาตรวจการพระศาสนาในหัวเมืองปักษ์ใต้ พระอธิการม่วงได้เข้าเฝ้าและตามเสด็จกลับมาศึกษาพระปริยัติธรรมที่กรุงเทพมหานคร ทรงให้ท่านอยู่วัดมกุฏกษัตริยารามราชวรวิหาร และในปีฉลูนั้นทรงให้ท่านทำทัฬหีกรรมบวชใหม่ในคณะธรรมยุตโดยมีพระพรหมมุนี (แฟง กิตฺติสาโร) เป็นพระอุปัชฌาย์ ส่วนพระองค์เองเป็นพระกรรมวาจาจารย์ บวชแล้วศึกษากับพระองค์ต่อ จนปีขาล พ.ศ. 2433 ได้เข้าสอบที่วัดพระศรีรัตนศาสดาราม ได้เป็นเปรียญธรรม 4 ประโยค ปีต่อมาได้ทูลลากลับไปอยู่วัดท่าโพธิ์ตามเดิม
ศาสนกิจ
พ.ศ. 2441 พระบาทสมเด็จพระจุลจอมเกล้าเจ้าอยู่หัวเสด็จฯ ประพาสปักษ์ใต้ พระมหาม่วงได้เข้าเฝ้าและถวายรายงานเรื่องการพระศาสนาในเมืองนครศรีธรรมราชเป็นที่พอพระทัย และทรงเห็นว่าท่านมีคุณธรรมและอุตสาหะ จึงแต่งตั้งท่านเป็นพระราชาคณะเจ้าคณะใหญ่เมืองนครศรีธรรมราช ต่อมาวันที่ 19 กรกฎาคม ร.ศ. 121 ได้รับโปรดเกล้าฯ ตั้งเป็นเจ้าคณะมณฑลนครศรีธรรมราช และโปรดเกล้าฯ ให้พระยาวุฒิการบดีส่งสัญญาบัตรไปพระราชทาน ต่อมาวันที่ 14 พฤษภาคม พ.ศ. 2469 ทรงประกาศให้รวมมณฑลสุราษฎ์และจังหวัดสตูลเข้ากับมณฑลนครศรีธรรมราช โดยโปรดให้ท่านเป็นเจ้าคณะมณฑลต่อตั้งแต่วันที่ 23 เมษายน พ.ศ. 2469 เป็นต้นไป
ในระหว่างดำรงตำแหน่งเจ้าคณะมณฑล นอกจากการปกครองสังฆมณฑลให้เรียบร้อย ท่านยังได้ทำงานสนองนโยบายของราชการโดยจัดการศึกษาแบบใหม่ขึ้นทั่วทั้งมณฑลนับแต่เมืองนครศรีธรรมราชไปจนถึงเมืองกลันตัน จนกระทั่งปี พ.ศ. 2472 ท่านจึงขอลาออกจากตำแหน่งเพราะชราภาพ แต่ปรากฏว่าเกิดความไม่สงบขึ้น ท่านจึงได้รับโปรดเกล้าฯ ให้กลับมาดำรงตำแหน่งเจ้าคณะมณฑลอีกครั้งตั้งแต่วันที่ 20 กุมภาพันธ์ พ.ศ. 2467 เมื่อสะสางปัญหาต่าง ๆ เรียบร้อยท่านจึงขอลาออกอีกครั้งด้วยเหตุผลเดิม จึงพระราชทานพระบรมราชานุญาตและให้พระธรรมโกษาจารย์ (เซ่ง อุตฺตโม) เจ้าคณะมณฑลภูเก็ต ดำรงตำแหน่งเจ้าคณะมณฑลนครศรีธรรมราชด้วยอีกตำแหน่งหนึ่งตั้งแต่วันที่ 9 มิถุนายน พ.ศ. 2471
มรณภาพ
พระรัตนธัชมุนี ถึงแก่มรณภาพด้วยโรคชราเมื่อวันที่ 21 กันยายน พ.ศ. 2477 เวลา 4.20 น. ณ วัดท่าโพธิ์ สิริอายุได้ ได้รับพระราชทานเพลิงศพเมื่อวันที่ 20 มิถุนายน พ.ศ. 2478
ยูตะ วากิโมโตะ
ยูตะ วากิโมโตะ (脇本 雄太 (Wakimoto Yūta)) เป็นนักกีฬาจักรยานลู่และจักรยานถนนชาวญี่ปุ่น
ในปี ค.ศ. 2014 ยูตะ วากิโมโตะได้เข้าร่วมแข่งขันจักรยานชิงแชมป์เอเชีย 2014 ที่ อัสตานา ประเทศคาซัคสถาน เขาได้รับรางวัลเหรียญทองจากการแข่งขันประเภทเครินและเหรียญเงินในประเภทไทม์ไทรอัล 1 กม. และในการแข่งขันเอเชียนเกมส์ 2014 วากิโมโตะจบอันดับที่ 4 ในประเภทเคริน
นอกจากนี้ในประเภทเครินนั้น วากิโมโตะยังได้คะแนนรวมเป็นอันดับสองในการแข่งขันจักรยานลู่เวิลด์คัพ 2015–16 ต่อมาในการแข่งขันจักรยานลู่ชิงแชมป์โลก 2018 ที่ ลอนดอน สหราชอาณาจักร เขาจบอันดับที่ 5 ในประเภทเคริน และในปีเดียวกันนั้นเขาได้เข้าแข่งขันโอลิมปิกฤดูร้อน 2016 ที่ รีโอเดจาเนโร ซึ่งเขาจบอันดับที่ 13
วากิโมโตะได้รับรางวัลเหรียญทองจากการแข่งขันจักรยานชิงแชมป์เอเชีย ปี 2017, 2019 และ 2020 ในการแข่งขันประเภทเคริน และเขาได้รับรางวัลเหรียญเงินในประเภทเครินจากการแข่งขันจักรยานลู่ชิงแชมป์โลก 2020 ที่ เบอร์ลิน, ประเทศเยอรมนี
รายชื่อนักพากย์การ์ตูน
สำหรับนักพากย์การ์ตูนญี่ปุ่นที่มีคนเริ่มเขียนบทความแล้วดูได้ที่ หมวดหมู่ นักพากย์การ์ตูน ชื่อในหน้าแสดงผลตาม ชื่อต้น ตามด้วยชื่อสกุลซึ่งรวมถึงนักพากย์ไทยและนักพากย์ญี่ปุ่น
{|width="100%" cellspacing="5"
ฆวน ตอร์เรส
ควน ลุยส์ ตอร์เรส (Juan Luis Torres) นักมวยสากลชาวเม็กซิโก เกิดเมื่อ 17 พฤษภาคม พ.ศ. 2518 สถิติการชก 31 ครั้ง ชนะ 2 (น็อค 1) เสมอ 1 แพ้ 28
ฟาโรห์เปปิที่ 3
เซเนเฟอร์อังค์เร เปปิที่ 3 อาจจะเป็นฟาโรห์แห่งอียิปต์โบราณ ในสมัยช่วงระหว่างกลางครั้งที่ 2 ตามที่วูล์ฟกัง เฮล์ก ระบุไว้ว่า พระองค์เป็นฟาโรห์พระองค์ที่ห้าของราชวงศ์จากราชวงศ์ที่สิบหก อีกข้อสันนิษฐานหนึ่ง ตามความคิดเห็นของเยอร์เกน ฟอน เบ็คเคอราธ ระบุว่า พระองค์เป็นฟาโรห์พระองค์ที่สิบสามของราชวงศ์ เนื่องจากตำแหน่งตามลำดับเวลาของพระองค์ในราชวงศ์ที่สิบหกมีความไม่แน่นอนสูง จึงไม่ชัดเจนว่าฟาโรห์พระองค์ใดคือผู้ปกครองก่อนหน้าและผู้สืบทอดพระราชบัลลังก์ของพระองค์
พบหลักฐานยืนยันที่เกี่ยวข้องกับฟาโรห์เซเนเฟอร์อังค์เร เปปิที่ 3 เพียงแค่ตราประทับแมลงสคารับที่ปรากฏพระนามของพระองค์เท่านั้น คิม รีฮอล์ต นักไอยคุปย์วิทยาได้โต้แย้งว่าตราประทับดังกล่าวไม่ได้เป็นหลักฐานว่า พระองค์เป็นฟาโรห์แห่งราชวงศ์ที่สิบหก โดยอ้างว่าตราประทับนั้นไม่ได้ระบุช่วงเวลาในสมัยช่วงระหว่างกลางครั้งที่ 2 ตามที่รีฮอล์ตได้ระบุไว้ว่า "ขนาดและการออกแบบ (ปรากฏพระนามครองพระราชบัลลังก์ และพระนามส่วนพระองค์โดยไม่มีคาร์ทูช หรือตำแหน่ง/ฉายา) ของตราประทับนี้ไม่ตรงกับตราประทับในสมัยช่วงระหว่างกลางครั้งที่ 2 อีกทั้งรูปแบบของเครื่องหมายก็ค่อนข้างแตกต่างจากตราประทับในสมัยช่วงระหว่างกลางครั้งที่ 2" รีฮอล์ตได้เสนอความเห็นให้ตราประทับของฟาโรห์เซเนเฟอร์อังค์เร เปปิที่ 3 น่าจะอยู่ในสมัยช่วงระหว่างกลางครั้งที่ 1 แทน แต่สังเกตว่าช่วงเวลาที่กล่าวมานั้นเป็นช่วงที่เก่าเกินไปที่จะมีการสร้างตราประทับสคารับขึ้น เนื่องจากตราประทับสคารับแรกสุดเพิ่งจะมาปรากฏในช่วงรัชสมัยของฟาโรห์เซนุสเรตที่ 3 ซึ่งปกครองอียิปต์ในช่วงปลายราชวงศ์ที่สิบสอง
องค์การอุตุนิยมวิทยาโลก
องค์การอุตุนิยมวิทยาโลก (World Meteorological Organization; ย่อ WMO) เป็นองค์การระหว่างรัฐบาลซึ่งมีรัฐและดินแดนสมาชิกจำนวนหนึ่งร้อยเก้าสิบเอ็ดราย จัดตั้งขึ้นเป็นทบวงการชำนัญพิเศษขององค์การสหประชาชาติเมื่อ ค.ศ. 1950 สืบต่อจากองค์การอุตุนิยมวิทยาระหว่างประเทศ (International Meteorological Organization) ที่จัดตั้งเมื่อ ค.ศ. 1873 มีหน้าที่ด้านอุตุนิยมวิทยา อุทกวิทยาเชิงปฏิบัติการ และภูมิศาสตร์กายภาพแขนงที่เกี่ยวข้อง มีสำนักงานใหญ่อยู่ ณ กรุงเจนีวา ประเทศสวิตเซอร์แลนด์ และเป็นสมาชิกกลุ่มพัฒนาสหประชาชาติ (United Nations Development Group) ด้วย
ปัจจุบัน Gerhard Adrian เป็นประธานาธิบดีและ ชาวฟินน์ Petteri Taalas เป็นเลขาธิการของ WMO.
วิตกอวอ
วิตกอวอ (Witkowo, ) เป็นเมืองในเทศมณฑลกเนียซนอ จังหวัดวีแยลกอปอลสกา ประเทศโปแลนด์ ตั้งอยู่ทางตะวันออกเฉียงใต้ของปอซนัญ
องค์การอุตุนิยมวิทยาโลก
คณะกรรมการไต้ฝุ่น
คณะกรรมการไต้ฝุ่นของคณะกรรมการเศรษฐกิจและสังคมแห่งเอเชียและแปซิฟิก/องค์การอุตุนิยมวิทยาโลก (ESCAP/WMO Typhoon Committee) เป็นคณะกรรมการที่จัดตั้งขึ้นโดยรัฐบาลของประเทศที่เป็นสมาชิกคณะกรรมการเศรษฐกิจและสังคมแห่งเอเชียและแปซิฟิก ซึ่งได้รับผลกระทบจากพายุไต้ฝุ่น ร่วมกับองค์การอุตุนิยมวิทยาโลก โดยเพื่อสนับสนุนและประสานงานเพื่อลดความเสียหายจากพายุไต้ฝุ่นในภูมิภาคเอเชียแปซิฟิก
รายพระนามและรายนามประมุขแห่งรัฐและรัฐบาลตามความมั่งคั่งสุทธิ
รายการด้านล่างนี้ คือ ประมุขแห่งรัฐและรัฐบาลตามความมั่งคั่งสุทธิ ในหน่วยดอลล่าร์สหรัฐ เพื่อความมุ่งหมายในการเปรียบเทียบ โดยอดีตประมุขแห่งรัฐและรัฐบาลแสดงรายการแยกต่างหากจากผู้ที่ดำรงตำแหน่งปัจจุบัน
องค์การอุตุนิยมวิทยาโลก
คณะกรรมการไต้ฝุ่น
มีการประชุมเฉพาะกิจขึ้นเมื่อเดือนมีนาคม พ.ศ. 2511 เพื่อดำเนินร่างข้อบังคับคณะกรรมการไต้ฝุ่นที่กรุงเทพมหานคร และมีผู้แทนรัฐบาลจากประเทศไทย ประเทศฟิลิปปินส์ ประเทศเวียดนามใต้ และฮ่องกงเข้าร่วม รวมถึงมีผู้แทนจากสหรัฐและสหภาพโซเวียตเข้าร่วมในฐานะผู้สังเกตการณ์ ซึ่งนำไปสู่การจัดประชุมปฐมฤกษ์ของคณะกรรมการไต้ฝุ่นในเดือนธันวาคมปีเดียวกันในที่สุด
วิตกอวอ
วิตกอวอเป็นหนึ่งในพื้นที่ผลิตเนยแข็งลีลีปุตวีแยลกอปอลสกา เนยแข็งดั้งเดิมชนิดหนึ่งของโปแลนด์ที่ได้รับการคุ้มครองในฐานะอาหารดั้งเดิมจากกระทรวงเกษตรและการพัฒนาชนบท
รายพระนามและรายนามประมุขแห่งรัฐและรัฐบาลตามความมั่งคั่งสุทธิ
เป็นการยากที่จะแยกแยะความมั่งคั่งส่วนพระองค์กับความมั่งคั่งส่วนพระมหากษัตริย์ (Crown wealth) ในพระมหากษัตริย์ที่ยังอยู่ในราชสมบัติในรายการด้านล่าง โดยเฉพาะอย่างยิ่งในประเทศที่ปกครองแบบสมบูรณาญาสิทธิราชซึ่งไม่จำเป็นหรือต้องคำนึงแยกแยะความมั่งคั่งทั้งสอง แต่การปกครองแบบราชาธิปไตยภายใต้รัฐธรรมนูญจำต้องมีการแยกแยะแหล่งเงินส่วนพระองค์ของพระมหากษัตริย์กับแหล่งเงินของรัฐของพระมหากษัตริย์ ซึ่งเป็นข้อกฎหมาย ฉะนั้น พระมหากษัตริย์หลายพระองค์ในรายการนี้จึงอาจมีตัวเลขฐานะการเงินที่ต่ำกว่าจริง เพราะไม่นับรวมความมั่งคั่งส่วนพระมหากษัตริย์
องค์การอุตุนิยมวิทยาโลก
คณะกรรมการไต้ฝุ่น
พันธกิจของคณะกรรมการไต้ฝุ่นคือ เพื่อบูรณาการและยกระดับภูมิภาค (ด้านอุตุนิยมวิทยา อุทกวิทยา และการป้องกันและการเตรียมพร้อมรับภัยพิบัติ) ของกิจกรรมของสมาชิกภายใต้ขอบข่ายงานในระบบสากล เพื่อลดการสูญเสียชีวิต และย่อผลกระทบทางสังคม เศรษฐกิจ และสภาพแวดล้อมจากภัยพิบัติอันเกี่ยวเนื่องจากพายุไต้ฝุ่น ส่วนวิสัยทัศน์ของคณะกรรมการไต้ฝุ่นคือ คณะกรรมการไต้ฝุ่น (TC) ของคณะกรรมการเศรษฐกิจและสังคมแห่งเอเชียและแปซิฟิก/องค์การอุตุนิยมวิทยาโลก เป็นหน่วยงานระหว่างรัฐบาลที่ดีที่สุดในโลก เป็นองค์การระดับภูมิภาคเพื่อปรับปรุงคุณภาพชีวิตประชากรของรัฐสมาชิก ผ่านความร่วมมือแบบบูรณาการเพื่อลดผลกระทบและความเสี่ยงจากภัยพิบัติอันเกี่ยวเนื่องจากพายุไต้ฝุ่น
อินทรีดำ
อินทรีดำ (Black eagle, Indian black eagle; ) เป็นนกล่าเหยื่อขนาดใหญ่จำพวกอินทรี และจัดเป็นนกเพียงชนิดเดียวเท่านั้นที่อยู่ในสกุล Ictinaetus (แบ่งออกได้เป็น 2 ชนิดย่อย-ดูในตาราง)
มีขนปกคลุมลำตัวสีดำสนิท ขนคลุมทั้งจมูก และตีนมีสีเหลือง หางมีลายแถบสีอ่อนคาด ขณะบินปีกกว้าง ปลายปกแตกเป็นรูปนิ้วมือชัดเจน หางยาวมาก ขณะที่ยังเป็นนกที่โตไม่เต็มวัยจะมีสีน้ำตาลหม่น ปากสั้นปลายแหลม มีเล็บนิ้วเท้าแหลมคมและแข็งแรงมาก
ขนาดเมื่อโตเต็มที่ประมาณ 69-81 เซนติเมตร ตัวผู้และตัวเมียมีลักษณะเหมือนกัน
พบกระจายพันธุ์ตั้งแต่อนุทวีปอินเดียและภูมิภาคอินโดจีน ในประเทศไทยจะพบได้ตามป่าในแนวเขาตั้งแต่เหนือจรดใต้ได้ไม่ยากนัก โดยเฉพาะทางป่าตะวันตก  แต่ปัจจุบันก็มีจำนวนลดน้อยลงจากเดิมเนื่องจากถิ่นที่อยู่ถูกทำลาย
อินทรีดำ มีพฤติกรรมล่าเหยื่อที่แตกต่างไปจากอินทรีหรือเหยี่ยวชนิดอื่น คือ การบินมาเกาะใกล้รังนกเล็กหรือกระรอก แล้วไต่กิ่งไปล่าเหยื่อในรัง รวมทั้งไข่นก นอกเหนือจากจากโฉบเหยื่อที่เป็นพฤติกรรมโดยปกติ
จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
เอมีล ลูแบ
เอมีล ฟร็องซัว ลูแบ (Émile François Loubet) อดีต ประธานาธิบดีฝรั่งเศส, นายกรัฐมนตรีฝรั่งเศส และผู้ปกครองร่วมแห่งอันดอร์รา
ประวัติ
เอมีล ลูแบ เกิดเมื่อวันที่ 31 ธันวาคม ค.ศ. 1838 ได้เข้ารับราชการในช่วงปลายยุคจักรวรรดิฝรั่งเศสที่ 2คือในปีค.ศ. 1869ขณะอายุเพียง 31 ปี เมื่อจักรวรรดิสิ้นสุดลงในปีค.ศ. 1870 ลูแบได้รับราชการต่อในยุคสาธารณรัฐฝรั่งเศสที่ 3จนได้เป็น นายกรัฐมนตรีฝรั่งเศสคนที่ 58 ดำรงตำแหน่งตั้งแต่วันที่ 27 กุมภาพันธ์ ค.ศ. 1892ขณะอายุได้ 53 ปีแต่ดำรงตำแหน่งได้เพียง 8 เดือน ก็ออกจากตำแหน่งเมื่อวันที่ 6 ธันวาคม ปีเดียวกันและได้ลงสมัครชิงตำแหน่งประธานาธิบดีฝรั่งเศสและชนะการเลือกตั้งได้ดำรงตำแหน่งตั้งแต่วันที่ 18 กุมภาพันธ์ ค.ศ. 1899ขณะอายุได้ 60 ปีและลงจากตำแหน่งในวันที่ดำรงตำแหน่งครบ 7 ปีคือในวันที่ 18 กุมภาพันธ์ ค.ศ. 1906
เอมีล ลูแบ ถึงแก่อสัญกรรมเมื่อวันที่ 20 ธันวาคม ค.ศ. 1929 ขณะอายุได้ 90 ปี
เครื่องราชอิสริยาภรณ์
1838 1929
เหตุรถไฟชนกันที่ตลิ่งชัน พ.ศ. 2522
'''เหตุการณ์รถไฟชนกันที่ตลิ่งชัน พ.ศ. 2522''' เป็นอุบัติเหตุที่เกิดขึ้นเมื่อตอนเช้าตรู่ของวันที่ 21 สิงหาคม พ.ศ. 2522 เมื่อขบวนรถไฟเที่ยวแรก ขบวนที่ 165 เส้นทาง ราชบุรี-ธนบุรี (ปัจจุบัน คือ รถชานเมือง ขบวน 352) ซึ่งมีผู้โดยสารแน่นทั้งขบวน เดินทางมาถึงทางแยกบริเวณสถานีรถไฟชุมทางตลิ่งชัน ได้มีขบวนรถสินค้า เส้นทาง บางซื่อ-ปาดังเบซาร์ วิ่งฝ่าสัญญาณไฟเข้าไปชนรถไฟขบวน 165 กลางขบวน  ทำให้รถไฟทั้งสองขบวนตกราง มีผู้เสียชีวิต 51 คน บาดเจ็บ138 คน ผู้ประสบภัยส่วนมากเป็นนักเรียน และพ่อค้าที่นำสินค้ามาขายที่ตลาด ข้างสถานีรถไฟธนบุรี ค่าเสียหายของการรถไฟฯ 2,038,235 บาท จากการสอบสวนพบว่า อุบัติเหตุเกิดจากความผิดพลาดของพนักงานขับรถสินค้า เนื่องจากทำงานติดต่อกันเป็นเวลานาน  และพนักงานผู้ควบคุมสัญญาณหางปลา ที่สถานีรถไฟ เหตุการณ์รถไฟชนกันครั้งนี้ ถือเป็นอุบัติเหตุทางรถไฟที่ร้ายแรงอีกครั้งหนึ่งของไทย
พระที่นั่งไท่เหอ
พระที่นั่งไท่เหอ เป็นพระที่นั่งองค์ใหญ่ที่สุดในพระราชวังต้องห้าม ถือเป็นจุดศูนย์กลางและจุดสูงสุดของพระราชวัง พระที่นั่งองค์นี้ตั้งอยู่ถัดเข้าไปจากประตูไท่เหอ ตั้งอยู่บนฐานชาลาหินอ่อนสามชั้นที่มีการตั้งตะเกียงทองแดงขนาดใหญ่ไว้มากมาย พระที่นั่งไท่เหอเป็นหนึ่งในอาคารไม้ที่ใหญ่ที่สุดในประเทศจีน เป็นสถานที่ที่ฮ่องเต้ราชวงศ์หมิงและชิงได้เสด็จขึ้นครองราชย์และทำพิธีอภิเษกสมรส
เดิมทีพระที่นั่งองค์นี้มีชื่อว่า พระที่นั่งเฟิ่งเทียน (奉天殿) ต่อมาในปี ค.ศ. 1562 เปลี่ยนชื่อเป็น พระที่นั่งหวงจี๋ (皇极殿) และเปลี่ยนมาใช้ชื่อปัจจุบันในปี ค.ศ. 1645 ตรงกับรัชสมัยจักรพรรดิชุ่นจื้อแห่งต้าชิง
ปรัชญากับวรรณกรรม
ปรัชญากับวรรณกรรม เป็นศาสตร์ที่เกี่ยวกับการรักษาวรรณกรรมของนักปรัชญาและตัวบททางปรัชญา (วรรณกรรมของปรัชญา) และการรักษาปัญหาทางปรัชญาที่ได้รับการสนับสนุนจากวรรณกรรม (ปรัชญาของวรรณกรรม)
ปรัชญาของวรรณกรรม
ปรัชญาวรรณกรรมเป็นสาขาหนึ่งของสุนทรียศาสตร์ ซึ่งเป็นปรัชญาสาขาหนึ่งที่ตั้งคำถามว่า " ศิลปะคืออะไร" ปรัชญาสุนทรียะส่วนใหญ่มุ่งเน้นไปที่ศิลปะพลาสติกหรือดนตรีเป็นหลัก    อย่างไรก็ตามด้วยค่าใช้จ่ายของวาทศิลป์   ในความเป็นจริงการอภิปรายในประเด็นปรัชญาสุนทรียะแบบดั้งเดิมนั้นพยายามที่จะกำหนดเกณฑ์ของคุณภาพงานศิลป์ที่ไม่สนใจต่อเนื้อหา   เนื่องจากงานวรรณกรรมเกือบทั้งหมดประกอบด้วยเนื้อหาทางความคิดเป็นหลัก  ทฤษฎีสุนทรียศาสตร์ที่ยึดโยงอยู่กับคุณภาพตามรูปแบบบริสุทธิ์มีแนวโน้มที่จะมองข้ามวรรณกรรม
การมีอยู่ของเรื่องเล่า ทำให้เกิดประเด็นทางปรัชญา  ในเรื่องเล่าผู้ประพันธ์สามารถรวบรวมและผู้อ่านก็จะจินตนาการนึกภาพตาม   ทั้งตัวละครในบันเทิงคดีที่เป็นมนุษย์ รวมไปถึงสิ่งมีชีวิตหรือเทคโนโลยีที่น่าอัศจรรย์   ความสามารถของจิตใจมนุษย์ที่จะจินตนาการและความรู้สึกร่วมทางประสบการณ์   ตัวละครในบันเทิงคดีเหล่านี้ก็เผยให้เห็นถึงธรรมชาติของจิตใจมนุษย์   นวนิยายบางเรื่องอาจถูกมองว่าเป็นการทดลองทางความคิดในด้านจริยศาสตร์  ซึ่งอธิบายถึงตัวละครในนวนิยายซึ่งประกอบไปด้วยแรงจูงใจ  การกระทำและผลที่ตามมาจากการกระทำของพวกเขา   ในแง่นี้นักปรัชญาบางคนได้เลือกรูปแบบการบรรยายที่หลากหลายเพื่อสอนปรัชญาของพวกเขา (ดูด้านล่าง)
วรรณกรรมและภาษา
ยกตัวอย่าง เช่น พลาโต เชื่อว่าวัฒนธรรมทางวรรณกรรมและเนื้อเพลงของเพลงป๊อป ก็มีอิทธิพลอย่างมากต่อมุมมองด้านจริยธรรมของผู้บริโภค ในผลงานThe Republic  พลาโตแสดงความเป็นปรปักษ์ต่อเนื้อหาของวัฒนธรรมทางวรรณกรรมในยุคของเขาอย่างรุนแรง  และสนับสนุนการเซ็นเซอร์วรรณกรรมที่ได้รับความนิยมอย่างแพร่หลายในสังคมยูโทเปียของเขา
อย่างไรก็ตามเมื่อไม่นานมานี้นักปรัชญาสายต่างๆ ีความแตกต่างกันและเป็นมิตรในการเข้าถึงวรรณกรรม  นับแต่ผลงานของนักประสบการณ์นิยมชาวอังกฤษ และ อิมมานูเอล ค้านท์  ในช่วงปลายศตวรรษที่ 18   ปรัชญาตะวันตกได้หมกมุ่นอยู่กับคำถามพื้นฐานของญาณวิทยา : คำถามของความสัมพันธ์ระหว่าง แนวคิดในจิตใจมนุษย์และโลกที่ดำรงอยู่นอกจิตใจ ซึ่งในความเป็นจริงแล้วมีการดำรงอยู่ของโลกใบนี้จริงๆ  ในช่วงไม่กี่ปีที่ผ่านมาปัญหาทางญาณวิทยาเหล่านี้ได้เปลี่ยนไปเป็นการอภิปรายอย่างแพร่ขยายเกี่ยวกับคำ และความหมาย  ในความเป็นจริงภาษาสามารถเป็นสะพานเชื่อมอุปสรรรคระหว่างจิตใจได้หรือไม่? กลุ่มของปัญหานี้เกี่ยวข้องกับความหมายของภาษาและงานเขียน  บางครั้งก็นำมาอธิบายในนามของการหักเหทางภาษา
ความจริงของนิยาย
ผลงานวรรณกรรมยังก่อให้เกิดปัญหาเกี่ยวกับความจริงและปรัชญาภาษา  ในความเห็นที่มีการศึกษา  อย่างน้อยเป็นเรื่องจริงที่มีบุคคลที่มีชื่อเสียงโด่งดังอย่างเชอร์ล็อค  โฮมส์ อาศัยอยู่ในกรุงลอนดอน   (ดู 'ความจริงในนิยาย' ของ David Lewis, American Philosophyical Quarterly, Vol. 15. ฉบับที่ 1, มกราคม 1978)  นอกจากนี้ยังถือว่าเป็นความจริงที่ ซามูเอล  พีพส์  อาศัยอยู่ในลอนดอน    กระนั้นเชอร์ล็อค โฮมส์ก็ไม่เคยมีตัวตนจริงๆ ในที่ไหนสักแห่งเลย  เขาเป็นเพียงตัวละครในนวนิยาย    ซามูเอล พีพส์  กลับถูกตัดสินว่าเป็นมีตัวตนจริงๆ    ความสนใจร่วมสมัยในโฮมส์และพีพส์ มีความคล้ายคลึงกันมาก   เหตุผลเดียวที่ทำให้ใคร ๆ ก็รู้จักชื่อของพวกเขาเป็นเพราะความสนใจในการอ่านเกี่ยวกับการกระทำและคำพูดของพวกเขา   ข้อความทั้งสองนี้จะปรากฏเป็นคำสั่งที่แตกต่างกันสองแห่งของความจริง   ปัญหาอีกประการหนึ่งที่เกิดขึ้นเกี่ยวกับค่าความจริงของข้อความเกี่ยวกับโลกสมมุติและตัวละครที่สามารถบอกเป็นนัยได้   แต่ไม่มีที่ใดกล่าวถึงพวกเขาในแหล่งข่าวสำหรับความรู้ของเรา  เช่น เชอร์ล็อค  โฮมส์ (Sherlock Holmes) มีเพียงหัวเดียว หรือ เชอร์ล็อค  โฮมส์ไม่เคยเดินทางไปดวงจันทร์
บทกวีเชิงปรัชญา
กวีจำนวนหนึ่งได้เขียนบทกวีเกี่ยวกับปรัชญา  นักปรัชญาที่สำคัญบางคนได้แสดงหลักปรัชญาของพวกเขาในบทกวี  อย่างเช่น  ทฤษฎีการกำเนิดจักรวาลของเฮสิโอด และผลงาน De Rerum Natura ของ ลูเครเทียส เป็นบทกวีเชิงปรัชญาที่สำคัญ   มหากาพย์บางประเภท ก็ใช้สอนปรัชญา   ฤาษีวยาสได้บรรยายมหากาพย์มหาภารตะของอินเดียโบราณเพื่อสอนปรัชญาอินเดียและ ปรัชญาฮินดู   โฮเมอร์ได้นำเสนอคำสอนเชิงปรัชญาบางด้านในมหากาพย์โอดิสซีย์ของเขา
นักปรัชญาตะวันออกจำนวนมากได้อธิบายความคิดในรูปแบบกวี นักปรัชญาที่สำคัญ ได้แก่ :
กวีปรัชญาชาวตะวันตกที่มีชื่อเสียง ได้แก่ :
บันเทิงคดีเชิงปรัชญา
นักปรัชญาบางคนได้เขียนงานปรัชญาในรูปแบบบันเทิงคดี  รวมทั้งนวนิยายและเรื่องสั้น (ดูบทความเพิ่มเติมได้ในบันเทิงคดีเชิงปรัชญา ) เรื่องนี้เห็นได้ชัดในวรรณกรรมของปรัชญายุคแรกซึ่งนักปรัชญา เช่น พลาโตได้เขียนบทสนทนาที่มีตัวละครในเรื่องได้อภิปรายในเรื่องปรัชญา; โสกราตีสมักปรากฏเป็นตัวเอกในบทสนทนาของพลาโต  และบทสนทนาเป็นหนึ่งในแหล่งความรู้ที่สำคัญเกี่ยวกับความคิดและคำสอนของโสกราตีสซึ่งบางครั้งก็ยากที่จะแยกแยะสถานภาพที่แท้จริงของโสคราตีสออกจากเพลโต   นักเขียนชาวคริสเตียนยุคแรกจำนวนมาก  รวมถึงนักบุญออกัสติน  โบติอุส และ ปีเตอร์  อาเบลาร์ด  ได้สร้างบทสนทนา   นักปรัชญาสมัยใหม่ตอนต้นหลายคน  เช่น จอร์จ  เบิร์กลีย์  และ  เดวิด  ฮิวม์  ได้เขียนงานประเภทนี้เป็นครั้งคราว
นักปรัชญาคนอื่นอาศัยเรื่องเล่าเพื่อถ่ายทอดคำสอนของพวกเขา  นักปรัชญาอิสลามคลาสสิกสมัยศตวรรษที่ 12  อย่าง Abubacer (Ibu  Tufail) ได้เขียนวรรณกรรมภาษาอาหรับ   Philosophus Autodidactus เป็นการตอบสนองการเชื่อมโยงของนักปรัชญาของ อัลเฆาะซาลี  และ Ibn al - Nafis นักปรัชญาเทววิทยาชาวมุสลิมในศตวรรษที่ 13  ได้เขียนผลงานวรรณกรรมเรื่อง Theologus Autodidactus ซึ่งเป็นการตอบสนองต่อผลงาน Philosophus Autodidactus ของ Abubacer    นักปรัชญาชาวเยอรมันอย่าง ฟรีดริช  นิทเช่อ มักจะกล่าวถึงความคิดของเขาในรูปแบบวรรณกรรมโดยเฉพาะอย่างยิ่งใน Thus Spoke Zarathustra ซึ่งเป็นเรื่องราวของคำสอนของศาสนาโซโรอัสเตอร์   มาร์กี เดอ ซาด  และ  ไอน์ แรนด์  ได้เขียนนวนิยายซึ่งตัวละครทำหน้าที่เป็นกระบอกเสียงสำหรับสถานะทางปรัชญาและปฏิบัติตามให้สอดคล้องกับพวกเขาตามพล็อตเรื่อง   George Santayana  เป็นนักปรัชญาที่เขียนนวนิยายและบทกวี; ความสัมพันธ์ระหว่างตัวละครของ Santayana กับความเชื่อของเขานั้นมีความซับซ้อนมาก   นักอัตถิภาวนิยม   รวมถึงนักเขียนชาวฝรั่งเศสคนสำคัญที่ใช้ผลงานบันเทิงคดีในการถ่ายทอดทัศนะทางปรัชญาซึ่งได้แก่  นวนิยาย Nausea  และ  No Exit ของ  ฌ็อง-ปอล  ซาทร์ และ The Stranger ของ อัลแบร์ กามูส์   การผลิตผลงานทั้งหมดของ Maurice Blanchot   เจ้าของผลงานThe Step Not Beyond  The Madness of the Day และ The Writing of Disaster  ซึ่งถือเป็นงานเขียนที่ขาดไม่ได้สำหรับการรักษาความสัมพันธ์ระหว่างปรัชญากับวรรณกรรม    ผลงาน The Post Card: From Socrates to Freud and Beyond  ของฌาค  แดร์ริดาก็เช่นกัน
นักปรัชญาจำนวนหนึ่งมีอิทธิพลอย่างมีนัยสำคัญต่อวรรณคดี Arthur Schopenhauer ซึ่งส่วนใหญ่เป็นผลมาจาก ระบบสุนทรียศาสตร์ของโชเปนฮาวด์   บางทีเขาอาจเป็นนักปรัชญาที่มีอิทธิพลมากที่สุดในประวัติศาสตร์วรรณกรรม นวนิยายช่วงหลังของโทมัส ฮาร์ดีกล่าวถึงหัวข้อของ Schopenhauerian บ่อยครั้งโดยเฉพาะในผลงาน Jude the Obscure    โชเปนฮาวด์ยังมีอิทธิพลสำคัญต่อ โจเซฟ คอนราด อีกด้วย    โชเปนฮาวด์มีความเจาะจงน้อยลง   แต่มีอิทธิพลอย่างกว้างขวางมากขึ้นในการ ขบวนการลัทธิสัญลักษณ์นิยม ในวงการวรรณกรรมยุโรป   ไลโอเนล  จอห์นสันยังอ้างถึงสุนทรียศาสตร์ของโชเปนฮาวด์ในเรียงความ The Cultured Faun   ผลงานทั้งหมดของ ฌาค  แดริด้า มีอิทธิพลอย่างมากต่อวงการปรัชญาภาคพื้นทวีปและความเข้าใจบทบาทของวรรณกรรมในสมัยใหม่
งานวรรณกรรมอื่น ๆ ที่พิจารณาว่ามีเนื้อหาเชิงปรัชญา ได้แก่ :
การเขียนเชิงปรัชญาในฐานะที่เป็นวรรณกรรม
นักปรัชญาจำนวนหนึ่งยังคงอ่านวรรณกรรมเพื่อประโยชน์ทางวรรณกรรมนอกเหนือจากเนื้อหาทางปรัชญา  ปรัชญาในการทำสมาธิของจักรพรรดิโรมัน มาร์กุส  ออเรลิอุสซึ่งเป็นลัทธิสโตอิกแบบประยุกต์  แต่การทำสมาธิยังคงอ่านเพื่อการทำงานทางวรรณกรรมของพวกเขาและยังได้รับการทำงานจิตใจของจักรพรรดิอีกด้วย
ปรัชญาของอาร์ทัวร์ โชเปนฮาวด์ มีชื่อเสียงในด้านคุณภาพและความสามารถในการอ่านร้อยแก้ว  เช่นเดียวกับผลงานบางส่วนของ นักประสบการณ์นิยมชาวอังกฤษ  เช่น  Locke และ Hume   รูปแบบของเซอเรน  เคียร์เคอกอร์ นั้นมักถูกมองว่าเป็นศิลปะเชิงกวีที่ดีงามพอๆกับปรัชญา   โดยเฉพาะในผลงาน Fear and Trembling  และ อื่นๆ   ผลงานของ ฟรีดริช  นิทเชอ  เช่น  Thus Spoke Zarathustra ซึ่งมีความคล้ายกับบทกวีร้อยแก้วและมีภาพและการพาดพิงแทนการโต้เถียง
นักปรัชญาในวรรณกรรม
โสกราตีสปรากฏตัวในบทบาทสมมติเป็นรูปการ์ตูนและเป้าหมายของการเยาะเย้ยในผลงาน The Clouds โดยอริสโตฟาเนส โสกราตีสปรากฏตัวในบทละครที่แขวนด้วยตะกร้าซึ่งเขาได้ให้คำทำนาย เช่น
กระบวนการเดียวกันจะเกิดขึ้นกับต้นเครสน้ำ
นักปรัชญาเต๋าในยุคแรกอย่างจวงจื่อได้แสดงความคิดของเขาเป็นหลักผ่านงานวรรณกรรมขนาดสั้น เกร็ดความรู้และนิทาน  นักปรัชญาที่สำคัญท่านอื่นในยุคนั้นปรากฏเป็นตัวละครในเรื่องราวเหล่านี้    ทำให้จวงจื่อสำรวจความคิดของพวกเขาอย่างสนุกสนานและได้เทียบเคียงแนวคิดของนักปรัชญาแต่ละท่าน  อย่างเช่น  เหลาจื่อ, เลี่ยจื่อ, Hui Shi  และอื่น ๆ ด้วยตัวเขาเอง    สิ่งสำคัญที่สุดในผลงานของเขา คือ การปรากฏตัวของขงจื่อ และสาวกที่โดดเด่นของเขาซึ่งบางครั้งใช้เพื่อบ่อนทำลายความนิยมที่มีต่อความเข้าใจในปรัชญาขงจื่อหรือเพื่อเสริมสร้างความเข้าใจในการใช้ชีวิตด้วยหลักปรัชญาเต๋าด้วยตัวของจวงจื่อเอง
Jorge Luis Borges อาจจะเป็นนักเขียนนวนิยายแนวปรัชญาในยุคศตวรรษที่ยี่สิบ เขาเขียนเรื่องสั้น  Averroes's Search ที่มีนักปรัชญาอย่าง Averroes เป็นตัวเอก   โครงเรื่องของเขาได้ชี้ให้เห็นถึงเรื่องราวของเขาแปลความหมายได้อย่างแม่นยำและเป็นตัวอย่างความคิดของนักปรัชญาที่สำคัญรวมถึง จอร์จ  เบิร์กลีย์, อาร์เทอร์  โชเปนฮาวด์ และ เบอร์ทรันด์ รัสเซลล์   เขายังให้ความเห็นเกี่ยวกับบุคคลต่างๆ รวมถึง George Dalgarno ด้วย
ประเด็นสำคัญในนวนิยาย The Name of the Rose ของ Umberto Eco  เปิดกว้างการค้นพบหนังสือลึกลับที่บรรจุต้นฉบับที่หายสาบสูญของอริสโตเติล   นวนิยายFoucault's Pendulum ของ Eco ในช่วงหลัง  ได้กลายมาเป็นต้นตำรับของนวนิยายแนวระทึกขวัญ หรือ สืบสวนสอบสวน ที่มีการพาดพิงถึงชื่อของนักคิดทางประวัติศาสตร์  ตัวอย่างนวนิยายประเภทนี้ ได้แก่ รหัสลับดาวินชี ของ แดน บราวน์ และ The Rule of Four โดย Ian Caldwell และ Dustin Thomason
นอกจากนี้ Philip K. Dick ผู้ซึ่งมักถูกเปรียบเทียบกับ Borges โดยยกประเด็นทางปรัชญาจำนวนมากในนวนิยายของเขาทุกอย่างตั้งแต่ปัญหาของ Solipsism ไปจนถึงคำถามมากมายเกี่ยวกับการรับรู้และ ความเป็นจริง
นักปรัชญาแนวบันเทิงคดี
Jorge Luis Borges แนะนำรูปแบบทางปรัชญาจำนวนมากและนักปรัชญาแนวบันเทิงคดีจำนวนหนึ่งใน เรื่องสั้นของเขา  ขบวนการทางปรัชญาแนวบันเทิงคดีเป็นส่วนหนึ่งของหลักฐานที่ปรากฎในเรื่อง Tlön, Uqbar, Orbis Tertius  และผู้บรรยายนิรนามของเรื่อง Library of Babel  ซึ่งอาจเรียกได้ว่าเป็นนักปรัชญาแนวบันเทิงคดี   นักเทววิทยาแนวบันเทิงคดีเป็นหัวข้อหนึ่งของเรื่องสั้น Three Versions of Judas
นักปรัชญาแนวบันเทิงคดีได้เกิดขึ้นเป็นครั้งคราวผ่านผลงานของโรเบิร์ต เอ. ไฮน์ไลน์ และ Ray Bradbury ผลงาน เขามาจากดาวอังคาร ของไฮน์ไลน์  ได้ปรากฎข้อความยาวที่อาจถือได้ว่าเป็นผู้สืบทอดบทสนทนาทางปรัชญาแนวบันเทิงคดีของโลกยุคโบราณที่เขียนอยู่ภายในโครงเรื่อง
วัดดาวเรือง (จังหวัดสระบุรี)
วัดดาวเรือง ตั้งอยู่เลขที่ 41 ถนนเทศบาล 5 ชุมชนดาวเรือง หมู่ที่ 3 ตำบลปากเพรียว อำเภอเมือง จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบริมแม่น้ำป่าสัก
ประวัติ
วัดดาวเรือง เดิมชื่อ “วัดดาวเสด็จ” ตั้งอยู่ตรงข้ามคนละฝั่งแม่น้ำป่าสักกับกรมทหารจังหวัดสระบุรี ต่อมา เมื่อ พ.ศ. 2370 ได้ย้ายเสนาสนะมาสร้างใหม่ ณ ที่ตั้งปัจจุบัน ซึ่งเป็นที่ราบริมแม่น้ำป่าสักในเขตของหมู่บ้านดาวเรือง จึงได้ตั้งชื่อใหม่ตามสถานที่ตั้ง ว่า “วัดดาวเรือง” โดยการนำของหลวงพ่อแหย่ง ซึ่งเป็นเจ้าอาวาสในสมัยนั้น (พ.ศ. 2370) และราษฎรหมู่บ้านดาวเรือง ได้ร่วมกันสร้างเสนาสนะเพื่อใช้เป็นที่พักสงฆ์
วัดดาวเรืองได้รับพระราชทานวิสุงคามสีมาเมื่อ พ.ศ. 2381 เขตวิสุงคามสีมากว้าง 15.65 เมตร ยาว 22.20 เมตร ต่อมาเสนาสนะและถาวรวัตถุได้ทรุดโทรมตามกาลเวลา จึงได้มีการบูรณะปฏิสังขรณ์ครั้งใหญ่ เมื่อ พ.ศ. 2526 โดยการนำของพระอธิการพร เตชธโร เจ้าอาวาสรูปปัจจุบัน พร้อมด้วยนายเจริญ ไชยเสน นายสวน ดาวกระจาย นายสุข ชาวพรหม และราษฎรหมู่บ้านดาวเรือง โดยมีนายเฉื่อย แก้วสถิตย์ เป็นผู้อุปถัมภ์.
วิตกอวอ (เทศมณฑลลิปนอ)
วิตกอวอ (Witkowo, ; Wittgen) เป็นหมู่บ้านในเทศบาลวีแยลกีแย เทศมณฑลลิปนอ จังหวัดกูยาวือ-ปอมอแช ประเทศโปแลนด์ ตั้งอยู่ห่างจากวีแยลกีแยไปทางตะวันตกประมาณ 6 km ห่างจากลิปนอไปทางใต้ประมาณ 10 km และห่างจากทอรูนไปทางตะวันออกเฉียงใต้ประมาณ 49 km
โรเจอร์ เซลาซนี
โรเจอร์ เซลาซนี (Roger Zelazny) (13 พ.ค. 1937 - 14 มิ.ย. 1995) เป็นนักเขียนนิยายวิทยาศาสตร์และนิยายแฟนตาซีชาวอเมริกัน. เขาเคยได้รับรางวัลเนบิวลาสามครั้ง และรางวัลฮิวโกหกครั้ง ซึ่งสองครั้งในนั้น เป็นนิยายเรื่อง Lord of Light (ค.ศ. 1968) และ ...And Call Me Conrad (ค.ศ. 1966) (ซึ่งภายหลังตีพิมพ์ในชื่อ This Immortal)
19371995
Period
period อาจหมายถึง
นกเค้าแมวหูสั้น
นกเค้าแมวหูสั้น (Short-eared owl) เป็นนกเค้าแมวชนิดหนึ่งในสกุล Asio กระจายพันธุ์เกือบทั่วโลกยกเว้นทวีปแอนตาร์กติกาและประเทศออสเตรเลีย มักพบในพื้นที่เปิดโล่งในชนบทและทุ่งหญ้า ชื่อ flammeus มาจากภาษาละตินที่แปลว่า "เปลวไฟ หรือสีของไฟ"
ลักษณะ
นกเค้าแมวหูสั้นเป็นนกเค้าแมวขนาดกลาง ยาว 34 – และหนัก 206 - 475 g ปีกกว้าง 85 - 110 cm วงหน้าสีน้ำตาลค่อนข้างกลม เว้าบริเวณหัวคิ้ว กระจุกขนคล้ายหูสั้นๆ บางครั้งสังเกตยาก ตาเหลือง ขนรอบตาดำ คิ้วขาว ขนลำตัวน้ำตาลออกแดงมีลายดำกระจาย ขณะบินคล้ายนกแสกแต่ปีกยาว สีน้ำตาลคล้ำกว่ามีลายแถบดำ ใต้ปีกขาวมีแถบดำชัดเจน ตัวเมียใหญ่กว่าตัวผู้เล็กน้อย
ชนิดย่อย
ปัจจุบัน มีสิบชนิดย่อยที่ได้รับการยอมรับ: